Dess Moi etobliadn si de Voaarlbeagr in da Liga und fixierdn in da Saison 2005/06 mid am 1:0-Eafolg voa 7.500 Zuaschauo in da voaletzdn Moasdaschoftsrunde gegn den SC Austria Lustenau sogar den eastmalign Aufstieg in de Bundesliga. In da Debütsaison 2006/07 eareichdn de Schwoaz-Woassn den achdn Tobllenrang. De Blotzierung konnte ma in da Foigesaison 2007/08 wiederholn. In da Saison 2008/09 befand ma si vo Ofang an in den untern Tobllenregiona, noch da Servusrunde bliab mid grod 10 Punkdn da letzte Blotz. In da Ruggrunde liaferte ma si a packends Duell mid am SV Maddersbuag gegn den Obstieg, des bis zum letzdn Schbuidog ohoidt. Am letzdn Schbuidog häd ma gegn den bereits ois Moasda feststehendn FC Red Bull Soizburg - bei oana hohn Niederlog vo Madtersburg - oan hohn Auswärtssieg zua Rettung benötigt. Den Oidachern gelang mid am 4:1 de Sensation, aba aa da SV Maddersbuag gewann sei Schbu.